ટૂંકમાં કાલ છે...એ વાત પર પોતાનો પ્રશ્નાર્થચિન્હ મૂકો કે પૂર્ણવિરામ કે અલ્પવિરામ ...આજે! જેવી રીતે સાર્ત્ર અને કામુ ..ફૉકનર પર મળે છે તેમ આ ચિન્હોવાળી કાલ... આજમાં! શું છે આ ચિન્હો? માર્ગ યાદ કરવા માટેની અધાણી? ગુફાઓમાં આદિમાનવે લખેલું સાહિત્ય , ઇતિહાસ કે વિજ્ઞાન? આજના સાંપ્રતના એકમ બનતા જતા મૅસેજનો કોડ? માણસને બૃહદ મુઠ્ઠીમાં લેવું છે. ઓળખીને! ઇમોટિકૉનથી ડઘાઈ જતા વડીલો આપણી ભાષા પથ્થરયુગની ચિત્રલિપી બની જશે તેવું ભાખે છે! કણસાટ! આ બાજુ માણસને દરેક વસ્તુની સાકાર પરંતુ ન્યૂનતમ આઇડેન્ટિટિ જોઈએ છે. અર્થ અને અક્ષર વચ્ચે શ્વાચ્છોશ્વાસનો અવાજ કરતાં શબ્દો! અર્નેસ્ટ હૅમિંગ્વેના ‘શૅપ’!